Lyk gevind van man wat van boot spring | Netwerk24
'n Man van Krugersdorp het verdrink nadat hy op Kersdag in die Hartbeespoortdam van 'n boot afgespring het.
Lt.kol. Amanda Funani, provinsiale polisiewoordvoerder, sê die 26-jarige man het vir sy pa kom kuier wat in die omgewing woon.
Die man is Woensdag uit op 'n boot en het vermis geraak nadat hy afgespring het.
Luidens 'n verklaring deur die Nasionale Seereddingsinstituut (NSRI) is polisieduikers ontbied, maar hulle kon aanvanklik net die reddingsbaadjie kry wat die man gedra het.
Die duikers het Donderdag die man se lyk gevind.
'n Man wat homself as 'n familielid van die oorledene geïdentifiseer het, het Donderdag gesê hy sien nie nou kans om met die media te praat nie.